**Şi ţi-am spus**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi ţi-am spus

Ai ales să mă iubeşti.

Anii peste noi s-au scurs,

cu iubire ţi-am răspuns

şi gene umede de lacrimi,

cu dorul greu şi plin de patimi

ţi-am şoptit ce drag îmi eşti!

Ai schimbat iubind, culori.

Inima, mi-e de-un albastru

spovedit, precum un astru,

dintr-un univers sfinţit.

Cred, de-acolo am venit

cu lumina peste zări.

M-ai văzut zâmbind frumos,

ai găsit pe-obrajii mei

un polen din flori de tei,

ochii-mi verzi, scăldaţi de soare,

ţi-au făcut în paşi, cărare

şi au înverzit frumos.

Am ales să te iubesc.

Mi-ai răspuns tot cu iubirea,

stelele ne sunt zidirea

unui ciob sădit de lună,

razele ne sunt cunună,

sufletului omenesc.

Ai ales să mă iubeşti

şi ţi-am spus,

ce drag îmi eşti!